L 319/36 Den Europæiske Unions Tidende 6.11.2014 KOMMISSIONENS FORORDNING (EU) Nr. 1196/2014 af 30. oktober 2014 om gennemførelse af Europa-Parlamentets og Rådets forordning (EF) nr. 808/2004 om EF-stati- stikker om informationssamfundet (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 808/2004 af 21. april 2004 om EF-statistikker om informationssamfundet (), særlig artikel 8, stk. 2, og ud fra følgende betragtninger: (1) — Ved forordning (EF) nr. 808/2004 fastlægges der fælles rammer for systematisk udarbejdelse af europæiske stati- stikker om informationssamfundet. (2) — Det er nødvendigt med gennemførelsesforanstaltninger for at fastslå, hvilke data der skal leveres til udarbejdelse af statistikker i modul 1: »virksomheder og informationssamfundet« og modul 2: »privatpersoner, husstande og informationssamfundet«, og for at fastsætte fristerne for indberetning af dataene. (3) — Foranstaltningerne i denne forordning er i overensstemmelse med udtalelse fra Udvalget for det Europæiske Stati- stiske System — VEDTAGET DENNE FORORDNING: Artikel 1 De data, som skal indberettes med henblik på udarbejdelse af de europæiske statistikker om informationssamfundet, jf. artikel 3, stk. 2, og artikel 4 i forordning (EF) nr. 808/2004, i modul 1: »virksomheder og informationssamfundet« og modul 2: »privatpersoner, husstande og informationssamfundet«, er fastlagt i bilag I og II til nærværende forordning. Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. oktober 2014. På Kommissionens vegne José Manuel BARROSO Formand () EUTL 143 af 30.4.2004, . 49.